Shiva Balaji next film Snehamera jeevitham completed 80% of shooting
స్నేహమేరా జీవితం.. ఓ రియల్ స్టోరీ
నటుడు శివ బాలాజీ హీరోగా న‌టిస్తూ నిర్మిస్తున్న చిత్రం స్నేహ‌మేరా జీవితం.
| Updated:
Dec 12, 2015, 08:30PM IST
' ఇది మా అశోక్‌గాడి ల‌వ్‌స్టోరీ ' సినిమాతో తెరంగేట్రం చేసి ' ఆర్య ', ' సంక్రాంతి ', ' పోతేపోనీ ', 'చంద‌మామ‌', 'శంభో శివ శంభో' వంటి ఎన్నో విజయవంతమైన చిత్రాల్లో నటించి తెలుగు, తమిళ ప్రేక్షకుల వద్ద తనదైన గుర్తింపు సంపాదించుకున్న నటుడు శివ బాలాజీ హీరోగా న‌టిస్తూ నిర్మిస్తున్న చిత్రం స్నేహ‌మేరా జీవితం. ధన్ విన్ కాంగుల సమర్పణలో గగన్ మ్యాజికల్ ఫ్రేమ్స్ బ్యానర్‌పై రూపొందుతోన్న ఈ సినిమా 'పడ్డానండీ ప్రేమలో మరి' వంటి క్యూట్ లవ్ స్టోరీని రూపొందించిన దర్శకుడు మహేష్ ఉప్పుటూరి దర్శకత్వంలో తెరకెక్కుతోంది. ప్ర‌స్తుతం ఈ సినిమాకి సంబంధించి 80 % షూటింగ్ పార్ట్ పూర్తయింది. 1980 బ్యాక్‌డ్రాప్‌లో ఒక యధార్థ ఘటనని ఆధారంగా చేసుకుని ఇద్దరు స్నేహితుల మధ్య జరిగే కథే ఈ సినిమా. ఈ సినిమాలో శివబాలాజీతో పాటు ప్రముఖ నటుడు రాజీవ్ క‌న‌కాల కీల‌క‌పాత్ర‌లో న‌టిస్తున్నాడు. శివ‌బాలాజీ స‌ర‌స‌న యు.ఎస్‌కు చెందిన తెలుగు అమ్మాయి, క్లాసిక‌ల్ డ్యాన్సర్ సుష్మ యార్ల‌గ‌డ్డ హీరోయిన్‌గా ప‌రిచ‌యం అవుతోంది. ఈ నెల‌లోనే సినిమా చిత్రీక‌ర‌ణ మొత్తం పూర్త‌వుతుంద‌ని, సునీల్ కశ్యప్ అద్భుతమైన సంగీతం, భరణి కె.ధరణ్ సినిమాటోగ్రఫీ సినిమాకు హైలైట్‌‌గా నిలుస్తాయని దర్శక నిర్మాతలు ధీమా వ్యక్తంచేస్తున్నారు.